Pokiston mamlakat hududida “Tolibon” yetakchisi o‘ldirilishini “suverenitetning buzilishi” deb baholadi

Pokiston AQSh uchuvchisiz qurilmasi mamlakatda yashiringan “Tolibon” yetakchisiga zarba berganini “suverenitetning buzilishi” deb baholaydi. Vashington bosh vazir Navoz Sharifni bu haqda ogohlantirmagan. Pokiston tashqi ishlar vazirligiga tayanib, ITV telekanali shu haqda ma’lum qildi, deya xabar beradi “RBK”.

“Tolibon” harakati yetakchisi Axtar Mansur 21-may kuni kechki payt Pokistonning Afg‘oniston bilan chegarasidagi Belujiston viloyatida AQSh droni zarbasi tufayli o‘ldirildi. Mazkur hujum Qo‘shma Shtatlar prezidenti Barak Obama tomonidan ma’qullangandan so‘ng amalga oshirilgani bildirilmoqda.